Nordjyske Christinna Pedersen var med, da Danmark for 16. gang kunne tage EM-guldet for hold hjem. Det skete søndag, da de danske spillere slog Rusland ved turneringen i Polen. Verdensranglistens nummer 4, Christinna Pedersen og Joachim Fischer åbnede ballet mod Ivan Sozonov og Ekaterina Bolotova. Trods vanskeligheder i første sæt, hvor de måtte ud i ombolde, vandt det danske par 24-22. I andet sæt var der ikke flere kræfter tilbage hos russerne, der måtte se sig slået med 21-10. Det skriver sport.tv2.dk. Herefter gik Anders Antonsen op imod Anotoliy Yartsev i herresingle og vandt suverændt i to sæt med cifrene 21-7 og 21-8. Og endelig var det Line Kjærsfeldt, der i damesingle lukkede og slukkede festen for russerne. Hun slot Evgeniya Kosetskaya med 21-15, 21-15. Dermed tager Danmark guld, Rusland sølv, mens Tyskland og England deler bronzemedaljerne. Det er anden gang i træk, Danmark vinder EM-guld.

Referat:
Søndag var Christinna Pedersen medvirkende til at hive endnu en omgang EM-guld i badminton hjem til Danmark.